এলাকাবাসী সূত্রে জানা যায়, মজিবুল হক মাস্টার বাড়ির মুজাহিদদের সঙ্গে সাহাব উদ্দিনের নোয়াখালীর দেওয়ানী আদালতে বন্টনের মামলা চলছে। প্রতিপক্ষ সাহাব উদ্দিন আদালতের নিষেধাজ্ঞা অমান্য করে বিতর্কিত ভূমিতে ঘর নির্মাণ করে। রোববার বিকেলে মুজাহিদদের বসতঘর দখল করতে গেলে সাহাব উদ্দিন ও তার ছেলে ইব্রাহিম, ইয়াছিনসহ কয়েকজন অতর্কিত হামলা করে। আহতদের মধ্যে মাফিয়া খাতুন ও শিউলিকে নোয়াখালী আবদুল মালেক উকিল মেডিকেল কলেজ হাসপাতালে ভর্তি করা হয়েছে। এ ঘটনায় থানায় মামলা হয়েছে।